PLANB ลุ้นไปต่อ! รับเม็ดเงิน “สื่อนอกบ้าน” Q4/65 โตทะลัก 72% แนะซื้อเป้า 8.80 บ.
PLANB ลุ้นไปต่อ! รับเม็ดเงินโฆษณากลุ่ม OOH ไตรมาส 4/65 โตกระฉูด 72% แตะ 4.5 พันล้าน จับตาดันกำไรปี 65 โตทะลัก 9 เท่าตัว โบรกแนะซื้อเป้า 8.80 บ.
PLANB ลุ้นไปต่อ! รับเม็ดเงินโฆษณากลุ่ม OOH ไตรมาส 4/65 โตกระฉูด 72% แตะ 4.5 พันล้าน จับตาดันกำไรปี 65 โตทะลัก 9 เท่าตัว
13 ม.ค. 2566

บล.ดาโอ ระบุในบทวิเคราะห์วันนี้ (13 ม.ค.66) ว่า บริษัท แพลน บี มีเดีย จำกัด (มหาชน) หรือ PLANB เม็ดเงินโฆษณากลุ่ม OOH เติบโตดีต่อเนื่อง วานนี้ Nielsen เผยเม็ดเงินโฆษณากลุ่ม OOH (Outdoor+Transit) สำหรับเดือน ธ.ค. ที่ 1,534 ล้านบาท  โต 59% เทียบช่วงเดียวกันของปีก่อน, ลดลง 2% เทียบเดือนก่อนหน้า), ไตรมาส 4/2565 ที่ 4,467 ล้านบาท (+72% เทียบช่วงเดียวกันของปีก่อน และโต 22% เทียบเดือนก่อนหน้า และปี 2565 ที่ 1,534 ล้านบาท โต 59% เทียบช่วงเดียวกันของปีก่อน (ที่มา: Nielsen)
โดยมองว่า PLANB ได้ประโยชน์สูงสุด มีมุมมองเป็นบวกต่อเม็ดเงินโฆษณากลุ่ม OOH ที่ขยายตัวต่อเนื่อง สวนทางกับเม็ดเงินโฆษณากลุ่มทีวีที่ปรับตัวลดลงในไตรมาส 4/2565 ที่ ลดลง 9% เทียบช่วงเดียวกันของปีก่อน และลดลง 4% เทียบเดือนก่อนหน้า คาดว่าจากโควิดคลี่คลาย ทำให้ผู้บริโภคกลับมาใช้ชีวิตนอกบ้านตามปกติ ส่งผลให้เวลาอยู่หน้าจอลดลง ทั้งนี้เชื่อมั่นว่า PLANB ได้ประโยชน์สูงสุดจากเม็ดเงินโฆษณา OOH ที่ขยายตัว เนื่องจาก PLANB มี market share สูงสุดในกลุ่ม OOH
แนวโน้มกำไรไตรมาส 4/2565 โตเทียบช่วงเดียวกันของปีก่อน และเทียบเดือนก่อนหน้า โดยได้ประโยชน์จากเม็ดเงินโฆษณากลุ่ม OOH ในไตรมาส 4/2565 โตต่อเนื่อง 72% เทียบช่วงเดียวกันของปีก่อน และโต 22% เทียบเดือนก่อนหน้า
โดย utilization rate เดือน ต.ค. – พ.ย. เพิ่มขึ้นเป็น 66-67% เทียบกับ 61% ในไตรมาส 3/2565 โดยมีดีมานด์ที่ดีต่อเนื่องจากกลุ่ม Luxury brands อาทิ Chanel, กลุ่ม LVMH ซึ่งได้อานิสงส์ของนักท่องเที่ยวที่เพิ่มขึ้น,กำลังซื้อกลุ่ม mid-high ยังเติบโตดี และกลุ่ม FMCG ทยอยเปิดตัวสินค้าใหม่
อีกทั้งกิจกรรมต่างๆของ engagement marketing ที่สามารถกลับมาจัดได้ตามปกติมีโอกาสที่กำไรปี 2565 จะกลับสู่ระดับก่อนโควิดปี 2562 ที่ 740 ล้านบาท จากเม็ดเงินโฆษณา OOH ปี 2565 ที่ขยายตัว 6% เทียบกับปี 2562 หากเป็นไปตามสมมติฐานข้างต้น คือกำไรปี 2565 ใกล้เคียงกับปี 2562 จะเป็น upside ต่อประมาณการปี 2565 ที่ 9% และ consensus โต 11% คงประมาณการกำไรปี 2565-2566
โดยเบื้องต้นยังคงประมาณการกำไรสุทธิปี 2565 ที่ 678 ล้านบาท โต 959% เทียบช่วงเดียวกันของปีก่อน สำหรับปี 2566 คงประมาณการกำไรสุทธิที่ 880 ล้านบาท โต 30% เทียบช่วงเดียวกันของปีก่อน อย่างไรก็ตามมีโอกาสปรับประมาณการกำไรขึ้นหลังไตรมาส 4/2565 E earnings preview แนะนำ “ซื้อ” ราคาเป้าหมายที่ 8.80 บาท  ผลประกอบการ PLANB ได้ผ่านจุดต่ำสุดไปแล้วและกลับเข้าสู่วัฏจักรการเติบโตอีกครั้ง